b'\n_START_ARTICLE_\nHipertoni\xc4\x8dnost\n_START_PARAGRAPH_\nHipertoni\xc4\x8dnost je pojav, pri katerem je v raztopini koncentracija delcev, ki ne morejo prehajati preko selektivno prepustne membrane, vi\xc5\xa1ja kot v raztopini, ki je na drugi strani te membrane._NEWLINE_\xc4\x8ce je celica v hipertoni\xc4\x8dnem okolju (koncentracija zunaj celice je ve\xc4\x8dja kot koncentracija znotraj nje), se bo iz nje izlo\xc4\x8dala voda, dokler se ne vzpostavi ravnovesje. To poteka, dokler se koncentraciji ne izena\xc4\x8dita oziroma se celica posu\xc5\xa1i. Pri rastlinskih celicah, ki izgubljajo vodo oziroma citoplazmo zaradi hipertoni\xc4\x8dnega okolja, ta pojav imenujemo plazmoliza. Obraten proces je hipertoni\xc4\x8dna deplazmoliza; gre za pojav, ko je notranjost celice hipertoni\xc4\x8dna in celica zato skozi membrano vsrkava vodo, dokler se koncentracije ne izena\xc4\x8di, ali pa celica prej po\xc4\x8di.'